C:\Users\Administrador\AppData\Local\Microsoft\Windows\INetCache\Content.Word\slash civitta blue.png

**Pielikums Nr.1**

Nodevuma “Valsts naftas produktu drošības rezervjuaģentūras biznesa plāns” pielikums

Datums: 22.03.2022

**Klienta pārstāvis:**

Marija Zjurikova  
Enerģijas departamenta direktore, LR Ekonomikas ministrija  
marija.zjurikova@em.gov.lv  
Tel. +371 67013242

**CIVITTA pārstāvis**

Ronalds Štrauhs  
Asociētais partneris, Civitta Latvija  
ronalds.strauhs@civitta.com  
Tel. +371 20046506

**Drošības rezervju iegāde igaunijas modelī**

Pētījuma atjaunotās versijas 2.2 nodaļā, 18. lpp. ir veikts papildinājums: “Līdzīgs princips drošības rezervju pirkšanas un pārdošanas operācijās tiek izmantots arī citu valstu aģentūrās, piemēram, Igaunijā. Šajā gadījumā, šo operāciju veikšanā, attiecīgā aģentūra izmanto iepirkuma procedūru ar atvieglotiem nosacījumiem, kas tiek reglamentēta iestādes darbības regulējošajos aktos”

Apgalvojumu pamato Igaunijas drošības rezervju (Liquid Fuel Stocks Act) 16. pants. 16. panta 1. punkts nosaka veidu kā tiek iegādātas drošības rezerves un drošības rezervju uzturēšanas pakapojums. Iepirkumi, kas attiecas uz drošības rezervju krājumu izveidi un uzturēšanu, ir uzskatāmi par publiskajiem iepirkumiem, kas saistīti ar būtisku valsts interešu aizsardzību Publisko iepirkumu likuma 11. panta 1. apakšpunkta 20. punkta izpratnē *(1) Procurements held to award contracts related to constitution and maintenance of the stocks are deemed to be public procurements related to protecting essential national interests within the meaning of clause 20 of subsection 1 of § 11 of the Public Procurement Act); 2) The Minister in charge of the policy sector establishes the principles for the organisation of procurements for the constitution and maintenance of the stocks. The Minister in charge of the policy sector establishes the general terms and conditions of contracts for the purchase, sale or maintenance of fuel, or delegation of stocks, while the corresponding special terms and conditions are established by the supervisory board at the proposal of the management board.).*

Savukārt Igaunijas Publisko iepirkumu likuma 11. panta 1. apakšpunkta 20. punkts paredz, ka izņēmums publiskā iepirkuma veikšanā paredzams, ja: “publisks līgums ir saistīts ar valsts noslēpumu vai klasificētu informāciju Valsts noslēpumu un ārvalstu klasificētās informācijas likuma izpratnē vai līguma izpilde saskaņā ar tiesību aktiem prasa ievērot noteiktas drošības prasības. Vai arī, ja valsts līguma slēgšanas tiesību piešķiršana vai metu konkursa organizēšana saskaņā ar šajā likumā noteiktajiem noteikumiem uzliktu līgumslēdzējai iestādei vai līgumslēdzējam pienākumu atklāt informāciju, ko tas uzskata par pretrunā ar būtiskām valsts drošības interesēm. Izņēmums ir tieši nepieciešams valsts būtisku drošības interešu garantēšanai, ja vien drošības intereses nevar garantēt, izmantojot citas iespējas” *(a public contract is connected with a state secret or classified information of a foreign state for the purposes of the State Secrets and Classified Information of Foreign States Act or the performance of the contract calls for, in accordance with legal acts, adherence to specific security requirements or if the awarding of a public contract or the organization of a design contest in accordance with the rules established in this Act would obligate the contracting authority or entity to disclose information that it considers against the essential security interests of the state or the application of an exemption is directly necessary for guaranteeing the essential security interests of the state, unless the security interests can be guaranteed using less intrusive measures).*

No augstāk minētās informācijas secināms, ka arī Igaunijas modelī pēc būtības tiek pielietots iepirkums aizsardzības jomā, kas netiek definēts kā publisks iepirkums. Precīza procedūra, kas raksturojama kā līdzvērtīga Latvijas definējumam attiecībā uz iepirkumu aizsardzības jomā, ir noteikta Igaunijas Publisko iepirkumu likuma 1. panta 3.nodaļā, 2. panta 1.3 apakšnodaļā, 6. panta 1. nodaļā.[[1]](#footnote-1)

**Resursu iegāde citos valsts uzņēmumos**

Ir atsevišķi sabiedrisko pakalpojumu sniedzēji, piemēram, AS “Latvenergo”, kuri, balstoties uz Sabiedrisko pakalpojumu sniegšanas likumā noteiktajiem izņēmuma gadījumiem, var iepirkt resursus, neizmantojot iepirkuma procedūru. Taču šajā jomā šāda izņēmuma veikšana ir maz ticama, ņemot vērā, ka šī darbības joma netiek definēta kā sabiedriskais pakalpojums, tostarp iepriekš minētajā likumā ir atrunāti arī citi ierobežojumi, piemēram, 10. panta 4. punkta 2. apakšpunktā tiek minētas iespējas nepiemērot šo likumu, “ja tā piemērošana var radīt kaitējumu būtisku valsts drošības interešu aizsardzībai”. Taču “šā izņēmuma piemērošanas pamats nav nedz steidzamība, nedz arī aizsargājama informācija pati par sevi, ja tās aizsardzību var nodrošināt iepirkuma procedūrās saskaņā ar šo likumu vai Aizsardzības un drošības jomas iepirkumu likumu”.[[2]](#footnote-2) Ņemot vērā, ka jau pašlaik infrastruktūras uzglabāšanas pakalpojuma iepirkšanai sekmīgi tiek izmantots iepirkums Aizsardzības un drošības jomā, tad šāda izņēmuma piemērošanai, saistībā ar drošības rezervju iepirkšanu un pārdošanu, ir nepieciešama pamatota argumentācija. Īsumā šis aspekts aprakstīts 17. lpp.

**Aizņēmuma refinansēšanas iespējas**

Pētījuma atjaunotajā versijā īsumā tiek skatītas iespējas veiktā aizņēmuma refinansēšanai (plašāk skatīt 33. lpp.). Tā kā aizņēmuma pamatsummas maksājumi augstāko izmaksu līmeni sasniedz 2028.-2033. gadā, tad tiek skatīts, par cik % nepieciešams samazināt pamatsummas maksājumus, un kāds ir pagarinātais aizņēmuma termiņš, lai aģentūra savus izdevumus varētu segt ar ieņēmumiem no valsts nodevas. Tāpat īsumā minēti iespējamie riski šādai opcijai.

**Valsts budžeta atbalsta iespējas**

Pētījuma atjaunotajā versijā īsumā tiek skatītas iespējas aģentūras daļējai izmaksu segšanai piešķirt valsts budžeta līdzekļus (plašāk skatīt 32. lpp.). Tiek aprēķināti nepieciešami valsts budzēta līdzekļi, ja valsts nodevas likme saglabājas esošajās robežās un no drošības rezervju rotācijas netiek gūti ieņēmumi.

**Veicamo soļu sadaļas precizēšana**

Pētījuma atjaunotajā versijā tiek izvērsta veicamo soļu sadaļa, tajā iekļaujot galvenos veicamos soļus pa grupām, kā arī nepieciešamās izmaiņas normatīvajos aktos (plašāk skatīt 13. un 14. lpp.).

**Personāla struktūra - amatu skaits un atalgojuma apmērs**

Amata vietu sadalījums un pienākumi balstīti, cita starpā, arī uz Igaunijas rezervju aģentūras datiem. Amata vietu skaita izvērtējumam šajā gadījumā tika izvēlēti šīs aģēntūras publiski pieejamie dati, kas tika izvērtēti kā atbilstoši arī iepriekš izdalītajām aģentūras funkcijām. Pārāk liels, piemēram, analītiķu skaits var radīt funkciju dublēšanos, kā arī jāņem vērā, ka pirkšanas un pārdošanas operācijas gada ietvaros nav plānotas salīdzinoši bieži.

Dati par atalgojuma apmēru tika iegūti no Valsts ieņēmumu dienesta informācijas par darba vietām 2021. gadā, atbilstoši profesiju klasifikatoram, un augšupejoša korekcija tika veikta salīdzinot šos datus ar Algas.lv datiem. Veidojot optimālo personāla struktūru, kur aprakstīts arī atalgojuma līmenis tika, skatīts bruto atalgojums, kā arī atsevišķi paredzētas potenciālās prēmijas.

Tāpat jāņem vērā, ka šis nav uzskatāms par amatu sadalījuma galējo iedalījumu – tas var mainīties atbilstoši situācijai. Jāņem vērā arī, ka aģentūras atalgojuma izmaksu īpatsvars no kopējām izmaksām sastāda salīdzinoši nelielu daļu (aptuveni 1%), kas atstāj nelielu ietekmi saistībā ar nepieciešamā finansējuma aprēķinu, kas nepieciešams aģentūras modeļa ieviešanai.

**Izmaiņas saistībā ar valsts nodevu**

Ja drošības rezerves pārvaldošā aģentūra vēlas uzkrāt valsts nodevas ieņēmumus (tekošajā gadā neizmantoto valsts nodevas summu attiecinot uz nākamo periodu izmaksām vai rezervju uzkrāšanu finanšu risku mazināšanai), tad šis mehānisms jau pēc būtības ir skatīts Enerģētikas likumā, proti 72.4 pants nosaka, ka samaksātās nodevas var izlietot, lai realizētu likuma 72.1 pantā noteiktās darbības. Veicot grozījumus 72.1 pantā, paredzot jauno aģentūras funkcionalitāti, nepieciešams paredzēt arī atrunu par iespēju valsts nodevas ieņēmumus novirzīt finanšu rezervju uzkrāšanai, ar mērki nodrošināt finansiāli stabilu drošības rezervju pārvaldību un turpmāko nepieciešamo drošības rezervju iegādi.

1. [Publisko iepirkumu likums (Igaunija)](https://www.riigiteataja.ee/en/eli/505092017003/consolide) [↑](#footnote-ref-1)
2. [Sabiedrisko pakalpojumu sniegšanas likums](https://likumi.lv/ta/id/288730-sabiedrisko-pakalpojumu-sniedzeju-iepirkumu-likums) [↑](#footnote-ref-2)